b'\n_START_ARTICLE_\nEdward Norton Lorenz\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je matematiko na Kolid\xc5\xbeu Dartmouth v Hanovru, New Hampshire in Univerzi Harvard v Cambridgeu. Med 2. svetovno vojno je v Zra\xc4\x8dnem korpusu Kopenske vojske ZDA napovedoval vreme. Po vojni se je odlo\xc4\x8dil \xc5\xa1tudirati meteorologijo. Tako je diplomiral na Tehnolo\xc5\xa1kem in\xc5\xa1titutu Massachusettsa, kjer je bil kasneje dolgoletni profesor._NEWLINE_Izdelal je matemati\xc4\x8dni model pretoka zraka v ozra\xc4\x8dju. Ker je raziskoval tudi vremenske vzorce, je spoznal, da se niso vedno spreminjali po napovedih. Minutne razlike v za\xc4\x8detnih vrednostih spremenljivk v njegovem ra\xc4\x8dunalni\xc5\xa1kem modelu vremena z dvanajstimi spremenljivkami (pribli\xc5\xbeno leta 1960) so povzro\xc4\x8dile ob\xc4\x8dutno razli\xc4\x8dne vremenske vzorce. Ta ob\xc4\x8dutljiva odvisnost za\xc4\x8detnih pogojev je postala znana kot metuljev pojav._NEWLINE_Za\xc4\x8del je raziskovati matematiko povezano s tem podro\xc4\x8djem in objavil svoje zaklju\xc4\x8dke v delu Deterministi\xc4\x8dni neperiodi\xc4\x8dni tok (Deterministic Nonperiodic Flow), v katerem je opisal relativno preprosti sistem ena\xc4\x8db, ki izhaja iz zelo zapletenega dinami\xc4\x8dnega objekta, sedaj znanega kot Lorenzev atraktor, oziroma Lorenzev sistem._NEWLINE_Lorenz je leta 1991 prejel nagrado Kjoto za temeljne znanosti na podro\xc4\x8dju zemeljskih in planetarnih znanosti._NEWLINE_Rad je hodil na izlete, plezal in se smu\xc4\x8dal. Te dejavnosti je ohranil vse do nekaj tednov pred svojo smrtjo.'